
            Obrazloženje Izvještaja o polugodišnjem izvršenju Financijskog plana za 2026. godinu
Osnovna škola Ivana Gorana Kovačića obavlja djelatnost osnovnog obrazovanja. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma. Cilj je podići kvalitetu nastave na veću razinu tako što se potiču usavršavanja učitelja i nastavnika škole. Također, nastoje se poboljšati radni uvjeti i prostor škole, ali i sportske dvorane. Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, te iz vlastitih prihoda, odnosno pružanjem usluge najma dvorane i školskog prostora.
Financijski plan za 2026. godinu s projekcijama za 2027. i 2028. godinu usvojen je 22. prosinca 2025. godine gdje su ukupno planirani prihodi i rashodi iznosili 2.250.920,00 eura, a nakon Rebalansa planiraju se u iznosu od 2.349.750,00 eura. 
IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI 
Prema ekonomskoj klasifikaciji, u razdoblju od 01. siječnja do 30. lipnja 2026. godine ukupno planirani prihodi ostvareni su u iznosu od 1.048.281,24 eura, što je za 7% više u odnosu na prethodno razdoblje, a u visini 45% financijskog plana. Tekuće pomoći 6361 koje se odnose uglavnom na državni proračun su povećane za 9% u odnosu na prethodno razdoblje jer je u ovoj godini pokriven manjak iz prethodne godine u iznosu od 142.736,40 eura koji se odnosio na bruto plaću zaposlenika za prosinac koja je dospjela i isplaćena u siječnju 2026. godine, te je pokriven i manjak za prehranu učenika u iznosu od 8.400,28 eura koji se odnosio na račun za prosinac, a koji je plaćen u siječnju.
Prihodi od pruženih usluga 6615 su ostvareni u visini 46% planiranog iznosa za cijelu godinu u iznosu od 4.483,66 eura, a odnose se na iznajmljivanje sportske dvorane. Prihodi iz nadležnog proračuna Grada Vinkovaca su ostvareni u visini 71.176,96 eura što je za 7% manje u odnosu na prethodno razdoblje. U ovom razdoblju je pokriven i manjak prihoda iz prethodne godine u visini 6.266,83 eura iz decentraliziranih sredstava. To se odnosi na režijske račune za mjesec prosinac koji su dospjeli i plaćeni u siječnju 2026. godine. Ostali prihodi su ostvareni u iznosu od 1.403,48 eura, a odnose se naplatu troškova sudskog postupka koji je završen.
Rashodi razreda 3 iznose 1.049.190,56 eura, dok rashodi razreda 4 iznose 3.850,84 eura, te su tako ukupni rashodi realizirani u iznosu od 1.053.041,40 eura što je za 9% manje u odnosu na prethodnu godinu. Rashodi su ostvareni u visini 45% financijskog plana. Trošak za bruto plaće 311 je smanjen u odnosu na prethodnu godinu za 9% zbog različitog knjiženja. U ovom razdoblju obuhvaćeno je šest plaća, dok je u prethodnom razdoblju bilo iskazano sedam plaća. Ista stvar je i s energijom 3223 koja je manja za 24% u odnosu na prethodno razdoblje i iznosi 16.529,66 eura. Službena putovanja 3211 su znatno smanjena u odnosu na prethodno razdoblje iz razloga što se troškovi putovanja iz Erasmus projekta prema Okružnici I-XII. 2025. godine knjiže na 3213 pa su zato stručna usavršavanja znatno veća u odnosu na prošlo razdoblje i iznose 6.040,73 eura. Zdravstvene usluge 3236 ostvarene su u iznosu od 2.946,57 eura, a odnose se na obvezne sistematske preglede djelatnika škole. Intelektualne usluge 3237 ostvarene su u iznosu od 3.236,57 eura te su veće u odnosu na prethodno razdoblje jer je u ovoj godini plaćen trošak odvjetnika za već spomenuti sudski postupak koji je završen. Naknade troškova osobama izvan radnog odnosa 3241 se odnose na učeničke mobilnosti preko erasmus akreditacije koji su u ovom razdoblju ostvareni u iznosu od 14.262,66 eura. Premija osiguranja je plaćena u ovoj godini u iznosu od 2.660,73 eura. Prehrana učenika 3722 ostvarena je u iznosu od 54.298,58 eura što je za 11% manje u odnosu na prethodno razdoblje. 
Manjak prihoda poslovanja iz prethodne godine iznosio je 160.802,17 eura, dok je višak prihoda po drugim izvorima bio 8.727,36 eura, što znači da je ukupan manjak prihoda koji se prenio u ovu godinu iznosio 152.074,81 eura. U ovoj godini pokriven je manjak u ukupnom iznosu od 160.761,11 eura koji se odnosio na plaću zaposlenika u iznosu od 142.736,40 eura, plaću pomoćnika u iznosu od 3.357,60 eura, prehranu učenika u iznosu od 8.400,28 eura, te je pokriven manjak koji se odnosio na režijske troškove iz nadležnog proračuna u iznosu od 6.266,83 eura.


IZVJEŠTAJ O PRIHODIMA I RASHODIMA PREMA IZVORIMA FINANCIRANJA
Navedeni izvještaj je izrađen sukladno novom Pravilniku o proračunskim klasifikacijama čije odredbe se u planiranju i izvršavanju te računovodstvenim evidencijama koriste od 1.1.2026. godine. To znači da su se neki izvori promijenili u odnosu na prethodna razdoblja. Tako izvor 1.1.1 Opći prihodi i primici je ostvaren u iznosu od 2.738,00 eura, a odnosi se na plaće pomoćnika u nastavi iz dijela koji se financira iz Grada Vinkovaca, dok je u prethodnom razdoblju navedeno bilo iskazano na 1.1.2. Također, decentralizirana sredstva koja su prije bila iskazana na 1.2.1 i ostvarena u iznosu 74.011,69 eura u prethodnom razdoblju, sada se iskazuju na dva izvora i to na 1.1.2 Decentralizirana funkcija, te na 5.0.112 Pomoći iz fonda izravnanja decentraliziranih sredstava. Tako su prihodi na 1.1.2 ostvareni u iznosu od 25.904,01 eura, dok su na 5.0.112 ostvareni u iznosu od 42.534,95 eura. Ukupni rashodi na 1.1.2 su ostvareni u iznosu od 26.124,87 eura, dok su na 5.0.112 ostvareni u iznosu od 38.099,63 eura. Navedena sredstva su utrošena namjenski prema financijskom planu.
Jednako tako, izvor 5.1.1 Tekuće pomoći iz državnog proračuna se više ne koristi, nego je navedeno iskazano na izvoru 5.0.117 čiji rashodi su ostvareni u iznosu od 939.779,23 eura, a odnose se na bruto plaće zaposlenika škole, te na projekte iz MZOM-a. Izvor 5.8.1 Pomoći iz državnog proračuna temeljem prijenosa EU sredstava se više ne koristi, nego se navedena sredstva sada iskazuju na izvoru 5.1.000 Programi Unije – Erasmus čiji rashodi su ostvareni u iznosu od 21.040,54 eura, dok prihodi još nisu priznati jer još nije predano završno izvješće te se navedeno još vodi na primljenom predujmu. Projekt Shema školsko voće i mlijeko se iskazuje na novim izvorima i to na 5.0.111 Pomoći iz državnog proračuna te na 5.4.001 Europski poljoprivredni jamstveni fond. Isto tako i pomoćnici u nastavi su iskazani na tri izvora, i to na već spomenutom 1.1.1 te na 5.0.111 i na 5.6.1001 Europski socijalni fond plus.

IZVJEŠTAJ O RASHODIMA PREMA FUNKCIJSKOJ KLASIFIKACIJI		
Prema funkcijskoj klasifikaciji, osnovno obrazovanje ukupno iznosi 1.053.041,40 eura što je za 9% manje u odnosu na prethodno razdoblje.


POSEBNI DIO: IZVJEŠTAJ PO PROGRAMSKOJ KLASIFIKACIJI			
Prema programskoj klasifikaciji, stručno, administrativno i tehničko osoblje ukupno iznosi 875.325,08 eura, a odnosi se na bruto plaće, nagrade i naknade zaposlenicima škole, te plaća za rad vanjskih suradnika. Ovim se osiguravaju kadrovski uvjeti potrebni za rad škole. Tekuće i investicijsko održavanje ukupno iznosi 2.540,92 eura, dok opći poslovi ukupno iznose 94.248,76 eura. Navedena sredstva koriste se za pokriće troškova škole, za energente škole, za prijevoz i prehranu učenika, za stručno usavršavanje djelatnika te za nabavku nastavnih sredstava i pomagala, te za tekuće i investicijsko održavanje škole i opreme. Time se omogućavaju i ostvaruju infrastrukturni uvjeti za rad i razvoj djelatnosti osnovnog obrazovanja. Kapitalno ulaganje iznosi 3.850,84 eura, a odnosi se na ulaganje u dugotrajnu materijalnu imovinu za potrebe nabavke novih računala, interaktivnih ekrana, namještaja i ostalog radi poboljšanja radnih uvjeta i prostora školovanja djece. Projekt Pomoćnici u nastavi ukupno iznose 19.433,65 eura kojima se nastoji pružiti pomoć učenicima prilikom nastavnog procesa s tendencijom osamostaljivanja i sudjelovanja u školskoj sredini. Projekt Shema školsko voće i mlijeko iznosi 3.343,57 eura čiji cilj je podizanje svijesti o važnosti zdrave prehrane kod djece, te povećanje unosa svježeg voća i mlijeka u svakodnevnoj prehrani učenika, te školska prehrana za sve učenike koja je ostvarena u iznosu od 54.298,58 eura.
POSEBNI DIO: IZVJEŠTAJ RASHODA PO EKONOMSKOJ I PROGRAMSKOJ KLASIFIKACIJI TE PO IZVORIMA FINANCIRANJA
U prethodnom izvještaju dan je prikaz ostvarenih rashoda prema programima, a ovdje je još vidljivo iz kojih izvora su ostvareni programi. Tako je vidljivo da je stručno, administrativno i tehničko osoblje u cijelosti ostvareno iz izvora 5.0.117 Tekuće pomoći iz državnog proračuna. 
Program Tekuće i investicijsko održavanje je u iznosu od 1.826,37 eura ostvareno iz izvora 5.0.112 Pomoći iz fonda izravnanja decentraliziranih sredstava, dok je 714,55 eura ostvareno iz 5.0.117 Tekuće pomoći iz državnog proračuna.
[bookmark: _GoBack]Program Opći poslovi je ostvaren u iznosu od 26.124,87 eura iz izvora 1.1.2 Opći prihodi i primici, iz izvora 3.1.1. Vlastiti prihodi u iznosu od 741,07 eura, iz izvora 4.3.3 Prihodi za posebne namjene u iznosu od 1.271,84 eura, iz izvora 5.0.112 Pomoći iz fonda decentraliziranih sredstava u iznosu 36.273,26 eura, iz izvora 5.0.117 Tekuće pomoći iz državnog proračuna u iznosu od 6.637,18 eura, iz izvora 5.2.1 Tekuće pomoći iz županijskog proračuna u iznosu od 360,00 eura, iz izvora 5.1.000 Programi Unije - Erasmus u iznosu od 21.040,54 eura, te iz izvora 6.1.1. Donacije u iznosu od 1.800,00 eura.
Program Kapitalno ulaganje je ostvareno u iznosu od 1.047,00 eura iz 3.1.1. vlastitih sredstava, a ostatak od 2.803,84 eura je ostvaren iz 5.0.117 iz državnog proračuna.
IZVJEŠTAJ RAČUNA FINANCIRANJA
Izvještaj o zaduživanju na domaćem i stranom tržištu novca i kapitala je prazan jer se škola nije zaduživala.
Ravnatelj:
dr.sc. Mario Lovrić

